Počelo je: prema novom Kaznenom zakonu od 1. siječnja odzvonilo je obijesnima vozačima u prometu kojima od sada prijete kazneni progon i dugotrajne zatvorske kazne.

Do tri godine ukoliko ih policija uhvati sa 1,5 ili više promila alkohola u krvi, a identičan scenarij događa se i u slučaju vožnje u zabranjenom smjeru ili brzine više za 50 km/h u naselju. Rizik zatvora postoji i u slučaju pretjecanja na nepreglednom mjestu ili klasičnog divljanja na cesti.

Prema novom zakonu pojam “obijesne vožnje” sada obuhvaća mnoge kategorije uključujući i prolazak kroz crveno svjetlo, a dodatan razlog svim vozačima za strože pridržavanje pravila u prometu svih vozača je maksimalna kazna od 12 godina zatvora ukoliko primjerice vozač pijan skrivi nesreću u kojoj netko pogine. Dosadašnja kazna za takvo djelo bila je 3 do 10 godina.

NOVI KAZNENI ZAKON

Kazna zatvora do tri godine:

Koncentracija 1,5 ili više alkohola u krvi

Vožnja pod utjecajem droge ili psihoaktivnih lijekova

Brzina veća od 50 km/h od dopuštene u naselju

Vožnja u zabranjenom smjeru

Pretjecanje kolone na nepreglednom mjestu